Imtella' Ġunju 18, 2020 Id-Direttorat għas-Saħħa Ambjentali qed javża lill-konsumaturi li l-imsemmijin prodotti m'għandhomx jiġu kkunsmati minħabba li potenzjalment huma kkontaminati bil-mikrobu Clostridium botulinum. Il-Clostridium botulinum huwa mikrobu li jipproduċi tossina perikoluża li titrabba f'ċerti kundizzjonijiet u li tista' tkun letali jekk tkun ikkunsmata f'ammonti sostanzjali u ma tingħatax il-kura meħtieġa fil-pront. Il-botulinium fl-ikel jista' jirriżulta minn ikel li ma jkunx ipproċessat sew. Deskrizzjoni tal-prodott: Ġobon li jidellek b'togħmiet differenti Isem tal-prodott: Primula Cheese Spread Oriġini: Ingilterra Użin: Tubi ta' 150 gramma Dati tad-Durabbiltà: Id-dati kollha mill-25 ta' Diċembru 2020 sa u inkluż it-28 ta' Jannar 2021 Għal aktar informazzjoni, il-pubbliku jista' jċempel lis-Servizzi tal-Ispettorat tas-Saħħa fuq numru tat-telefon – 2133 7333 mit-8:00 ta' filgħodu sas-2:30 ta' waranofsinhar jew jibgħat imejl fuq [email protected] . Il-pubbliku huwa mistieden ukoll iżur il-paġna tal-Facebook tal-istess Direttorat fuq https://www.facebook.com/pages/Environmental-Health-DirectorateMalta/145027878928626?ref=hl jew iżur is-sit uffiċċjali għal informazzjoni simili. https://deputyprimeminister.gov.mt/en/environmental/Pages/Home-Page.aspx .